ගංජා කිලෝග්‍රෑම් 40යි මිලිග්‍රෑම් 700ක් සමඟ පුද්ගලයින් හය දෙනෙකු කැලණිය කොට්ඨාස අපරාධ විමර්ශන දෙපාර්තමේන්තුව විසින් අත්අඩංගුවට ගෙන තිබෙනවා.ඒ ගංජා ළග තබාගෙන සිටියදී අත්අඩංගුවට ගත් සැකකරුවෙකුගෙන් හෙළිකරගත් තොරතුරු මත, අද(26) දහවල් සිදුකළ වටලිමකදීයි.එලෙස අත්අඩංගුවට ගෙන ඇත්තේ වයස අවුරුදු 26 ත් 47ත් අතර වියේ පසුවන වත්තල හා කැලණිය යන ප්‍රදේශවල පදිංචිකරුවන් පිරිසක්.සැකකරුවන් සන්තකයේ තිබී විවිධ ප්‍රමාණයේ ගංජා පාර්සල් සහ ප්‍රවාහනය සඳහා යොදාගත් ජීප් රථයක් හා ත්‍රිරෝද රථයක් කැලණිය පොලීසිය බාරයට ගෙන තිබෙනවා.අත්අඩංගුවට ගත් සැකකරුවන් හයදෙනා හෙට(27) අධිකරණයට ඉදිරිපත් කිරීමට නියමිත බව සඳහන්.සිද්ධිය සම්න්ධයෙන් කැලණිය කොට්ඨාස අපරාධ විමර්ශන දෙපාර්තමේන්තුව විසින් වැඩිදුර විමර්ශන ක්‍රියාත්මකයි.